**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 27.09.2018 г., ПРОТОКОЛ № 12**

 **ПО ТОЧКА ЕДИНАДЕСЕТА**

**Предложение относно разрешение за изработване на Подробен устройствен план /ПУП/ - план за застрояване /ПЗ/ за поземлен имот № 132040, землище Плачковци, Община Трявна, във връзка с промяна предназначение на земеделска земя за неземеделски нужди – „За жилищно строителство“.**

 **Вносител: Кметът на общината**

**Р Е Ш Е Н И Е № 152**

На основание чл. 21, ал.1, т.11 от ЗМСМА, във връзка с чл. 124а, ал.1 и чл.124б ал.1 от ЗУТ, Общински съвет Трявна

 **Р Е Ш И:**

**1.** Разрешава изработване чрез възлагане от заинтерeсуваните лица на Подробен устройствен план – план за застрояване за поземлен имот № 132040, землище Плачковци, Община Трявна във връзка с промяна предназначение на земеделска земя за неземеделски нужди – „за жилищно строителство”.

Изработването на ПУП да се извърши при спазване на следните условия:

- Обхват на плана – имот № 132040, землище Плачковци, Община Трявна и съседните му поземлени имоти;

- ПУП да се изработи като ПЗ – план за застрояване

- ПУП – план за застрояване да бъде съобразен с разпоредбите на ЗУТ, Наредба № 7 за правила и нормативи за устройство на отделните видове територии и устройствени зони, Наредба № 8 за обема и съдържанието на устройствените планове, както и всички специализирани законови и подзаконови актове, касаещи устройството на територията;

 - ПУП- план за застрояване да се изработи при условията на чл.12, ал.2, чл.59, ал.1, чл. 109, ал. 1 от ЗУТ.

**2.** Одобрява задание за изработване на Подробен устройствен план – план за застрояване за поземлен имот № 132040, землище Плачковци, Община Трявна, във връзка с промяна предназначение на земеделска земя за неземеделски нужди – „за жилищно строителство”.

Прието с поименно гласуване с 15 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**